Diari Oficial de la Generalitat Valenciana


Sumari del DOGV 9524, del 01-02-2023 (2023/955)

CORRECCIÓ d'errades de la Resolució de l'Autoritat de Transport Metropolità de València de 19 de setembre de 2022, per la qual s'aprova l'actualització del projecte de servei públic CV-106 (València Metropolitana Oest).
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9524

Data del DOGV
:   01-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/955


Data del document
:   26-01-2023

Organisme emissor
:   Autoritat de Transport Metropolità de València

Tipus de document
:   Correcció d'errades

Correcció d'errades

 Descriptors 

:   * autorització de transport

CORRECCIÓ d'errades de la Resolució de l'Autoritat de Transport Metropolità de València de 19 de setembre de 2022, per la qual s'aprova l'actualització del projecte de servei públic CV-106 (València Metropolitana Oest). [2023/955]  
Antecedents  
1. Mitjançant Resolució de data 31 de juliol de 2018, la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-106, València Metropolitana Oest, que va ser sotmés a informació pública de conformitat amb l'article 26 de la Llei 6/2011, d'1 d'abril, de mobilitat de la Comunitat Valenciana (Anunci DOGV núm. 8354, de 03.08.2018).  
  
2. Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat dictà una resolució amb data 29 de març de 2019, que elevava a definitiva l'aprovació el projecte de servei públic de transport CV-106, València Metropolitana Oest, de març de 2019 (DOGV 8522, 04.04.2019).  
3. ATMV té atribuïdes les competències sobre l'ordenació i gestió del transport públic regular de viatgers de la Generalitat en l'àmbit territorial de l'àrea metropolitana de València segons el que es preveu en l'article 90.1 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat. No obstant això anterior, l'assumpció completa de la competència es va produir per acord del seu Consell d'Administració de data 31 de juliol de 2020.  
Sobre la base d'aquest marc competencial correspon a ATMV la gestió del projecte de servei públic (PSP) «CV-106, València Metropolitana Oest».  
4. Així mateix, amb les competències ja assumides per ATMV, es posa en servei al febrer de 2021 la concessió «CVV-250: Àrea Metropolitana de València Oest» que substituïa l'anterior concessió «CVV-250. València-Alaquàs-Aldaia amb prolongació a Torrent i Manises», de conformitat amb l'apartat 5 de l'article 5 del Reglament (CE) núm. 1370/2007, del Parlament Europeu i del Consell de 23 d'octubre de 2007 sobre els serveis públics de transport de viatgers per ferrocarril i carretera i pel qual es deroguen els Reglaments (CEE) núm. 1191/69 i (CEE) núm. 1107/70 del Consell, que contempla l'adopció de mesures excepcionals i d'emergència en forma d'adjudicació directa del contracte per un termini màxim de dos anys. Possibilitat així mateix contemplada en la normativa sectorial nacional i autonòmica, en els articles 85 de la Llei 16/1987, de 30 de juliol, ordenació dels transports terrestres i 31.4 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
5. El temps transcorregut des de la redacció i l'aprovació del projecte servei públic, així com l'assumpció de competències d'ATMV, justifiquen la necessitat d'actualització del PSP CV-106, València Metropolitana Oest de cara a la seua posterior licitació o encàrrec.  
6. El 19 de setembre de 2022 s'aprova l'actualització del projecte actualitzat de servei públic de transport CV-106, València Metropolitana Oest, redactat a l'agost de 2022, i es publica en el DOGV núm. 9440 el 3 d'octubre de 2022.  
7. Advertits errors en el projecte actualitzat de servei públic de transport CV-106, València Metropolitana Oest aprovat per la Resolució de 19 de setembre de 2022, se'n fan ara les oportunes rectificacions.  
  
  
Fonaments de Dret  
1. Que, de conformitat amb l'article 8.1 b) del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, és competència del consell d'administració d'ATMV l'aprovació de la planificació de les xarxes i serveis de transport públic regular de viatgers.  
2. Que, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
  
Previ acord del consell d'administració d'ATMV, de data 25 de gener de 2023, resolc:  
  
Primer  
Aprovar la correcció d'errors de l'actualització del projecte de servei públic de transport CV-106, València Metropolitana Oest, redactat a l'agost de 2022, aprovat per la Resolució de 19 de setembre de 2022 i publicat en el DOGV núm. 9440 el 3 d'octubre de 2022.  
  
  
Segon  
Publicar la present resolució en el Diari Oficial de la Generalitat Valenciana. La correcció d'errors del projecte definitiu actualitzat estarà disponible en la pàgina web de l'ATMV en el següent enllaç:  
https://atmv.gva.es/va/projectes-definitius-autobus  
  
Contra aquesta resolució que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, un recurs de reposició davant el Consell d'Administració de l'ATMV, en el termini d'un mes a comptar de l'endemà de la publicació d'aquesta resolució, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, de conformitat amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 de gener de 2023.- La presidenta del Consell d'Administració de l'Autoritat de Transport Metropolità de València: Rebeca Torró Soler.